ওলকাইট সিটি ফুটবল ক্লাব
ওলকাইট সিটি ফুটবল ক্লাব (আমহারীয়: ወልቂጤ ከተማ, ইংরেজি: Wolkite City F.C.; সাধারণত ওলকাইট সিটি এফসি এবং সংক্ষেপে ওলকাইট সিটি নামে পরিচিত) হচ্ছে ওলকাইট ভিত্তিক একটি ইথিওপিয় পেশাদার ফুটবল ক্লাব। এই ক্লাবটি বর্তমানে ইথিওপিয়ার শীর্ষ স্তরের ফুটবল লিগ ইথিওপীয় প্রিমিয়ার লিগে প্রতিযোগিতা করে। এই ক্লাবটি ২০১০ সালে প্রতিষ্ঠিত হয়েছে। ১,৫০০ ধারণক্ষমতাবিশিষ্ট ওলকাইট স্টেডিয়ামে দ্য ওয়ার্কার্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইথিওপিয় সাবেক ফুটবল খেলোয়াড় মুলুগেতা মিহরেত।